ДОГОВОР ЗА ДОБИВ НА ДЪРВЕСИНА
№ РГ-03-23/02.08.2023г. За обект № 2312
Днес,02.08.2023г. в с. Стара река в административната сграда на ТП ДГС „Стара река” на основание чл. 106, чл. 131, ал. 2 от Закона за горите /ЗГ/, чл. 27, ал. 1, т. 3 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти, и одобрен график от ЮИДП се сключи настоящият договор за възлагане на санитарна сеч, извоз до временен склад и рампиране на засегната от незаконна сеч дървесина между:
1. ТП „Държавно горско стопанство - Стара река ”, ЕИК: 2016176540065 с адрес на управление: област Сливен, община Сливен, с. Стара река, ул. Съби Димитров № 1, представлявано от инж.Халил Шакиров, в качеството си на зам.директор на ТП „ДГС Стара река” и в изпълнение на Заповед № РД-10-550/26.07.2023г. на директора на ЮИДП ДП Сливен и Антон Митев, в качеството си на главен счетоводител на стопанството, наричано по-долу за краткост ВЪЗЛОЖИТЕЛ, от една страна, и
2. „БУЛФОРЕСТ 2012” ООД с ЕИК: 201868731, със седалище и адрес на управление: област Сливен, община Сливен, с. Стара река, ул. „Съби Димитров” № 2, представлявано от Красимир Русев Йорданов и Руси Красимиров Йорданов, наричан за краткост ИЗПЪЛНИТЕЛ, от друга страна, се сключи настоящият договор при следните условия:
І. ПРЕДМЕТ И СРОК НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯ приема да изпълни дейността - добив на дървесина - сеч, разкройване, извоз до временен склад, кубиране и рампиране на маркирана дървесина с прогнозно количество 116 пл.куб.м от Обект № 2312, отдели/подотдели 10а, 10б, 13о, 112а, 120к, 134н
;територия - държавна собственост, стопанисвана от ТП „ДГС Стара река”
	
Обект
№
	

Подотдели:
	

Сортименти
	
Вид
дървесина
	
Количеств о
/ куб.м./
	
Ед.цена за добив лв./куб.м
	
Стойност
/лв. без ДДС/
	Гаранция за изпълнение

	
	10а, 10б, 13о, 112а, 120к, 134н
	ОБЩО
	
	116
	
	4891
	244.55

	
	
	ШИРОКОЛИСТНИ
	
	
	
	
	

	
2312
	
	
Едра- трупи за бичене 18-29
	
бб,см
	9
	47.79
	430
	

	
	
	Средна- трупи за бичене 15-17
	бб,см
	8
	47.79
	382
	

	
	
	Средна– техн. дървесина
	бб,см
	2
	41.19
	     82
	

	
	
	
	
	
	
	
	

	
	
	Дърва– техн. дървесина
	бб,см
	97
	41.19
	3996
	


Настоящият договор се сключва за срок до 31.08.2023г. Срокът започва да тече от момента на сключване на договора.
1.2. Страните са длъжни да спазват разпоредбите на нормативните документи за ползване на дървесината от горите.
II. ЦЕНА И НАЧИН НА ПЛАЩАНЕ
[bookmark: _GoBack]2. Цената, която ВЪЗЛОЖИТЕЛЯТ трябва да заплати на ИЗПЪЛНИТЕЛЯ за  дейността – добив на дървесина е 4891 /четири хиляди осемстотин деветдесет и един/ лева без ДДС Единичните цени без ДДС за категории добита дървесина са разпределени пропорционално на съотношението между достигнатата и началната цена по асортименти. Дървесината се заплаща по асортименти по спецификация.
2.1. Заплащането на възлагането изпълнението на дейността – добив на дървесина, предмет на договора се извършва на база действително добити и приети количества дървесина, за което се изготвя двустранно подписан предавателно-приемателен протокол за приета на временен склад добита дървесина (отсечена, разкроена, извозена до временен склад, кубирана и рампирана). Плътността на дървесината се определя при спазване на Наредба № 1 от 30 Януари 2012 за контрола и опазването на горски територии (В сила от 07.02.2012 г., Обн. ДВ. бр.11 от 7 Февруари 2012г., изм. и доп. ДВ. бр.79 от 13 Октомври 2015г., изм. и доп. ДВ. бр.66 от 23 Август 2016г., изм. и доп. ДВ. бр.89 от 12 Ноември 2019г.).
2.2. Плащането се извършва в срок 10 работни дни от датата на представяне на издадена фактура на ВЪЗЛОЖИТЕЛЯ, по банков път по сметка на ИЗПЪЛНИТЕЛЯ, както следва:
ОБЕДИНЕНА БЪЛГАРСКА БАНКА /ОББ/ АД IBAN: BG06RZBB91551004402566  BIC: RZBBBGSF 
2.4 След приемане на работата ИЗПЪЛНИТЕЛЯ се задължава да представи фактурата в ТП „ДГС Стара река”
2.5. При промяна в данните на банковата сметка, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ, в противен случай плащанията, извършени до момента на уведомяването се считат за редовно извършени.

ІIІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ
3.1. ВЪЗЛОЖИТЕЛЯТ има право да:
3.1.1. Да осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания и препоръки на ИЗПЪЛНИТЕЛЯ при констатирани пропуски по изпълнение на възложената работа в писмена форма.
3.1.2. Да издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
3.1.2.1. Нарушения на Закона за горите (ЗГ) или свързаните с него подзаконови нормативни актове;
3.1.2.2. Неспазване изискванията на действащите стандарти за качество на дървесината (БДС/ЕN);
3.1.2.3. Неспазване на изискванията на Закона за здравословни и безопасни условия на труд (ЗЗБУТ);
3.1.2.4. Неспазване на противопожарните и др. изисквания;
3.1.2.5. Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата).
3.1.3. Да спре временно изпълнението на договора по време на брачния период на определени със ЗЛОД видове дивеч в насаждения от обекта.
3.1.4. Да спре временно извоза на дървесина от насажденията до временните складове и транспортирането й при лоши метеорологични условия, преовлажнени почви, както и при форсмажорни обстоятелства, с оглед опазване и предотвратяване на повреди на горските пътища.
3.1.5. Да заявява писмено на ИЗПЪЛНИТЕЛЯ добиването на допълнителни специални асортименти дървесина.
3.1.6. Да инициира с писмена покана приемането на извършената от ИЗПЪЛНИТЕЛЯ
работа при налични количества дървесина на временен склад.
3.1.7. Да поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.

           ВЪЗЛОЖИТЕЛ: ………………..                                                                                  ИЗПЪЛНИТЕЛ: : ……………….
3.1.8. При наличието на обективни причини, налагащи промяна в интензивността на сечта или ако се налага допълнително маркиране на дървета за промяна на трасета на извозни пътища и технологични просеки, в някое от насажденията, включени в настоящия договор и след извършена инвентаризация, да предложи на ИЗПЪЛНИТЕЛЯ, сключването на анекс към договора за извършване на ползване в насаждението, при запазване на достигнатите цени по сортименти дървесина за даденото насаждение. За тях се съставя карнет-опис и нов технологичен план, които се прилагат към досието на насаждението.
3.1.8.1. При отказ от страна на ИЗПЪЛНИТЕЛЯ да извърши ползването в случаите на т.
3.1.8 и преди сечта да е започнала, ВЪЗЛОЖИТЕЛЯ може да прекрати едностранно договора.
3.1.8.2. При отказ от страна на ИЗПЪЛНИТЕЛЯ да извърши ползването в случаите на т.
3.1.8 след като сечта е започнала, ВЪЗЛОЖИТЕЛЯ има право да спре със заповед сечта. В този случай ИЗПЪЛНИТЕЛЯ заплаща само отсечената до момента на спиране на сечта дървесина.
3.1.8.3. В случаят посочен в т.3.1.8.2 ВЪЗЛОЖИТЕЛЯ задържа гаранцията за изпълнение.
3.2. ВЪЗЛОЖИТЕЛЯТ е длъжен:
3.2.1. Да предаде на ИЗПЪЛНИТЕЛЯ или оправомощено от него лице и в присъствието на регистрирания му лесовъд по чл. 235 от ЗГ маркирани за сеч и с положени на терена граници (съгласно Наредба № 8 от 2011 г. за сечите в горите) насаждения, включени в обекта. Предаването на насажденията се извършва с подписването на двустранен предавателно-приемателен протокол в срок до 10 дни, в съответствие с определения график за изпълнение и минимум 3 (три) работни дни преди началото на изпълнение на договора. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯ предава всички насаждения, включени в обекта, в 10- дневен срок от постъпване на искането.
3.2.2. Да предаде позволителните за сеч и утвърдени технологични планове за всички насаждения, включени в обекта, едновременно с подписване на предавателно – приемателните протоколи по т.3.2.1.
3.2.3. Да осигури на ИЗПЪЛНИТЕЛЯ проходимост на горските пътища в държавните горски територии, осигуряваща достъп до насажденията и временните складове, включени в обекта.
3.2.4. Да следи за правилното извеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN, както и за недопускане на повреди по стоящия дървостой, уплътняване на влажни и меки почви, повреди и ерозия на извозните просеки и пътища.
3.2.5. Да дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.
3.2.6. Да осигури свой представител за приемане и предаване на действително добитото и налично на временен склад количество дървесина в 3 (три)-дневен срок след отправена от ВЪЗЛОЖИТЕЛЯ писмена покана или минимум веднъж месечно, за което се подписва двустранен предавателно-приемателен протокол.
3.2.7. Да заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.
3.2.8. Да разглежда   и   утвърждава   при   установена   необходимост   предложените   от
ИЗПЪЛНИТЕЛЯ изменения в технологичните планове за насажденията, включени в обекта.
3.2.9. Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в
насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
3.2.10. Да освидетелства сечищата в определения срок, като отбелязва и констатираните пропуски и нарушения при изпълнение на горскостопанските дейности в обекта.

3.2.11. Да удължи срока на договора, в случай, че е наложил временно спиране на дейността на основание т.3.1.2., 3.1.3. и 3.1.4.

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ
4.1. ИЗПЪЛНИТЕЛЯТ има право да:
4.1.1. Да изисква приемането на възложената работа в договорените срокове.
4.1.2. Да получи договореното възнаграждение в размера и в сроковете, уговорени в договора.
4.1.3. Да получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
4.1.4. Да поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите в горите, до отстраняването на несъответствията.
4.1.5. Да заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на определените изисквания.
4.1.6. Да заяви писмено промяна на одобрения от ВЪЗЛОЖИТЕЛЯ технологичен план за конкретното насаждение.
4.1.7. Да откаже да добие заявените от ВЪЗЛОЖИТЕЛЯ специални асортименти дървесина, при установена обективна невъзможност за това.
4.2. ИЗПЪЛНИТЕЛЯТ е длъжен:
4.2.1. Да осигури присъствието на служителя си, регистриран за упражняване на частна лесовъдска практика, в следните случаи:
а) за подписване от негова страна на предавателно-приемателните протоколи за предаване на насажденията;
б) за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на договора в съответствие с определения график по т. 4.2.14. и минимум 3 (три) работни дни преди започване на сечта;
в) при извършване на проверки от компетентни органи, след уведомяване за предстоящи такива;
г) при освидетелстване на сечищата и съставянето на протоколи за това.
4.2.2. Да създаде необходимата организация и осигури съответното техническо оборудване за извършване на възложеното по договора, съгласно декларираното.
4.2.3. Да почисти сечищата по указания в позволителните за сеч начини и в определените в тях срокове.
4.2.4. Да отправи писмена покана до ВЪЗЛОЖИТЕЛЯ минимум веднъж месечно за приемане и предаване на действително добитото и налично на временен склад количество дървесина.
4.2.5. Да присъства лично или да осигури свой упълномощен представител за предаване и приемане на трайните горски пътища и добитата на временен склад дървесина, за което се изготвя и подписва протокол.
4.2.6. Да отсича само определените за сеч дървета по цялата площ от насажденията в обекта, съгласно одобрения технологичен план за конкретното насаждение, като не оставя неотсечени маркирани дървета.
4.2.7. Да направи за своя сметка предвидените в технологичния план извозни пътища, в случаите, в които ВЪЗЛОЖИТЕЛЯ не е предвидил средства за това.
4.2.8. Да поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да опазва горските пътища в

съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове, като за целта спазва следните изисквания:
а) да спазва изискванията на технологичните планове и указанията на ВЪЗЛОЖИТЕЛЯ по изпълнение на договора за недопускане на уплътняване на влажни и меки почви, повреда и ерозия на извозните просеки и пътища;
б) при продължително влошени атмосферни условия – завишена влажност, да преустановяват изпълнението на горскостопанската дейност, включително след предписания на служители на ДГС, както и при други предпоставки, които допринасят за допускане на повреди от ерозия и уплътняване на почвите;
в) да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване;
г) да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.
4.2.9. Да разкройва най-рационално добитата дървесина, с цел получаване на максимален обем ценни асортименти по действащите стандарти за качество на дървесината (БДС/ЕN).
4.2.10. Да не допуска нараняване на стоящия дървостой и да опазва подраста по време на извършване на дейността по добив и извоз на дървесината.
4.2.11. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.
4.2.12. Да не възпрепятства контрола по изпълнение на договора и предоставя на
ВЪЗЛОЖИТЕЛЯ информация, необходима за осъществяването му.
4.2.13. Да не предоставя на трети лица изпълнението на договора, с изключение на посочените от него подизпълнители.
4.2.14. Да изпълнява договора по тримесечия и минимални количества, по графика както следва:

	ОБЕКТ
№
	ОТДЕЛ, ПОДОТДЕЛ
	ТРИМЕСЕЧИЯ
	ОБЩО

	
	
	I
	II
	III
	IV
	

	
	
	
	
	116
	
	116

	2312
	10а,10б,13о,112а,120к,134н
	
	
	
	
	

	
	
	
	
	
	
	

	
	
	
	
	
	
	



4.2.15. При обективна невъзможност за изпълнение на договореното по т.4.2.14., количество дървесина поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
4.2.16. Да постави информационни табели по образец в насажденията, в които се извършва добив на дървесина, на основание чл. 52, ал. 5 от Наредбата.
4.2.17. Отговорност за поставянето, поддържането, подновяването и премахването на обозначителните табели носи лицето, на чието име е издадено позволителното за сеч.
4.2.18. Да спазва стриктно и други изисквания на Закона за горите и свързаните с него други актове, регламентиращи стопанисването и ползването на горите.
4.2.19. ИЗПЪЛНИТЕЛЯТ се задължава при изпълнение на договора да използва техника в добро техническо състояние - без изтичане на масло и гориво, която да е оборудвана със средства за абсорбиране на петролни продукти и с хидравлика, използваща биологично разградимо машинно масло.
4.2.20. За времето на действие на договора ИЗПЪЛНИТЕЛЯТ се задължава в съответствие с разпоредбите на Рамковата конвенция на ООН по изменение на климата/ратифицирана със закон, приет от 37-то Народно събрание,на 16.03.1995г./, Закона за защитените територии и тези извън неговите очертания, включително и районите на бивакуване/ако има такива/, като съгласно производствените, санитарните и противо-пожарните изисквания изнася всички битови, технически и недървесни отпадъци на регламентираните сметища и след работно време, както и след окончателното приключване на работата, да ги извозва до контейнерите за смет в населените места.
4.2.21. ИЗПЪЛНИТЕЛЯТ се задължава да проведе начален ежедневен, периодичен, а при необходимост и извънреден инструктаж на работниците си на работното им място, което се удостоверява, че е извършено чрез „Книга за инструктаж“.
4.2.22. ИЗПЪЛНИТЕЛЯТ се задължава да участва в потушаването на горските пожари, възникнали в района на неговата дейност, както и да предприема мерки за предотвратяването на възникването им.
4.2.23. ИЗПЪЛНИТЕЛЯТ се задължава преди започване на сечта, да представи в ТП “ДГС Стара река“ Разрешително за достъп до насажденията, в които се извършва добив на дървесина, издадено по реда на чл. 24, ал. 2 от Наредба №1/30.01.2012г., от регистрирания лесовъд на фирмата. Разрешителните да бъдат изготвени по образец и съдържат трите имена и постоянен адрес на лицата, с които ИЗПЪЛНИТЕЛЯ ще извършва дейността.

V. ГАРАНЦИЯ ЗА ИЗПЪЛНЕНИЕ
5.1. Гаранцията за изпълнение на договора е в размер на 5 % от достигнатата стойност на обекта в размер на 244.55 /двеста четиридесет и четири лв. и петдесет и пет ст./ лева като същата представлява парична сума, вносима по сметка на ВЪЗЛОЖИТЕЛЯТ или банкова гаранция, издадена в полза на полза на ТП „ДГС  Стара река” да има срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от директора на ТП „ДГС  Стара река”
5.2. Гаранцията за изпълнение се освобождава след окончателното приемане на договорените задължения с приемателно-предавателни протоколи за извършената работа в срок от 10 работни дни.
5.3. ВЪЗЛОЖИТЕЛЯТ освобождава гаранцията за изпълнение без да дължи лихви за периода, през който средствата законно са престояли при него.

VI. ПРЕКРАТЯВАНЕ НА ДОГОВОРА
6.1. Настоящият договор може да бъде прекратен:
6.1.1. С изтичане срока на договора.
6.1.2. По взаимно съгласие на страните, изразено в писмена форма, включително и при настъпване на форсмажорни обстоятелства и при уважени реституционни претенции. В този случай внесената гаранция за изпълнение се връща на ИЗПЪЛНИТЕЛЯ, след заплащане на всички дължими суми по договора.
6.1.3. По взаимно съгласие между страните, изразено писмено.
6.1.4. С едностранно писмено уведомление от ВЪЗЛОЖИТЕЛЯТ, без да дължи обезщетение за пропуснати ползи и неустойки за вреди, като гаранцията за изпълнение на договора не се връща, когато по време на действието на договора се установи, че:
6.1.4.1. ИЗПЪЛНИТЕЛЯТ/ПОДИЗПЪЛНИТЕЛЯТ вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
6.1.4.2. ИЗПЪЛНИТЕЛЯТ/ПОДИЗПЪЛНИТЕЛЯТ е подписал декларация с невярно съдържание, във връзка с възлагането на дейността;
6.1.4.3. ИЗПЪЛНИТЕЛЯТ/ПОДИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност;
6.1.4.4. Дейността се извършва от ПОДИЗПЪЛНИТЕЛИ, които не са посочени от
ВЪЗЛОЖИТЕЛЯ;
6.1.4.5. Дейността се извършва от ПОДИЗПЪЛНИТЕЛИ, които не отговарят на изискванията на чл.18 от Наредбата.
6.1.5. С едностранно писмено волеизявление от страна на ВЪЗЛОЖИТЕЛЯ, като задържи внесената от ИЗПЪЛНИТЕЛЯ гаранция за изпълнение, в случай, че:
6.1.5.1. ИЗПЪЛНИТЕЛЯ повторно неизпълни задълженията си посочени в раздел IV от настоящия договор.
6.1.6. ИЗПЪЛНИТЕЛЯТ може да прекрати договора с едностранно писмено уведомление, като внесената от него гаранция за изпълнението му се възстановява в срок от 5 работни дни, в случай, че ВЪЗЛОЖИТЕЛЯ виновно не изпълни задължението си:
6.1.6.1. по т. 3.2.1. и 3.2.2 от договора;
6.1.6.2. по т. 3.2.3. в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.
6.1.7. ВЪЗЛОЖИТЕЛЯТ може да прекрати едностранно договора в случай, че ИЗПЪЛНИТЕЛЯ не почиства сечищата, съгласно технологичния план и едновременно с провеждане на сечта, съгласно чл. 48, ал. 3 от Наредба №8 за сечите в горите. В този случай ИЗПЪЛНИТЕЛЯТ дължи неустойка в размер на 100% от гаранцията за изпълнение на договора, преизчислена за съответното насаждение.

VII. САНКЦИИ И НЕУСТОЙКИ
7.1. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.
7.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер, равен на внесената от ИЗПЪЛНИТЕЛЯ гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си по т. 3.2.1. до т. 3.2.3 от Раздел III на настоящия договор.
7.3. За виновно неизпълнение на задълженията си по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка, в следните случаи и размери:
7.3.1. По т. 4.2.1. от Договора - неустойка в размер, равен на внесената от ИЗПЪЛНИТЕЛЯ гаранция за изпълнение на договора, преизчислена за съответното насаждение, за което се отнася неизпълнението.
7.3.2. По т. 4.2.9. от Договора – неустойка в размер, равен на 10% от стойността на тази дървесина.
7.3.3. По т. 4.2.14. от Договор – неустойка в размер, равен на 10% от стойността на недобитата дървесина, спрямо графика за съответното тримесечие.
7.3.4. За виновно неизпълнение на други задължения по договора от страна на ИЗПЪЛНИТЕЛЯ, ВЪЗЛОЖИТЕЛЯ може да задържи внесената от него гаранция за изпълнение, като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯТ на реално претърпените от него вреди, в случай, че
размерът на неустойката не покрива същите, когато по-високия размер на вредите бъде установен по съдебен ред.

7.4. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.
7.5. При всяко констатирано неизпълнение на технологичния план, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора за всяко отделно неизпълнение. Неустойката е дължима в двудневен срок от неизпълнението. ВЪЗЛОЖИТЕЛЯТ има право да я удържи от поредното плащане.

VIII. ДОПЪЛНИТЕЛНИ РАЗПОРЕДБИ
8.1. Настоящият договор влиза в сила от датата на подписването му от страните. Изменение на клаузите на договора се допускат само по взаимно съгласие на страните.
8.2. Възникналите спорове, относно приложението, тълкуването, изпълнението или неизпълнението на настоящия договор, се решават чрез преговори и взаимно съгласие на страните, а при невъзможност, се решават от компетентен съд.
8.3. За неуредените в този договор случаи се прилагат разпоредбите на ЗЗД и другите нормативни актове, касаещи възлагането на дейността.
Настоящият договор се изготвя в два еднообразни екземпляра, по един за всяка от страните и се състои от 8/осем/ страници.


ЗА ВЪЗЛОЖИТЕЛЯ:	ЗА ИЗПЪЛНИТЕЛЯ:
1. …………….п/пп*……….……	…………….п/пп*……….……
(Зам.директор на ТП „ДГС Стара река” 	            управител на фирмата
(инж.Халил Шакиров)
В изпълнение на Заповед № РД-10-550/27.07.2023г.
на директора на ЮИДП ДП Сливен

2. …………….п/пп*……….……
(Гл. Счетоводител – Антон Митев)

3. …………….п/пп*……….……
(Юрисконсулт –Толина Тодорова)




*Заличено съгласно регл.(ЕС) 2016/679

